CELEX: 32008R0155
Language: bg
Date: 2008-02-21 00:00:00
Title: Регламент (ЕО) № 155/2008 на Комисията от 21 февруари 2008 година относно класирането на някои продукти в Комбинираната номенклатура

22.2.2008   
            
            
               BG
            
            
               Официален вестник на Европейския съюз
            
            
               L 48/12
            
         
      РЕГЛАМЕНТ (ЕО) № 155/2008 НА КОМИСИЯТА
   
   от 21 февруари 2008 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата, установена в приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че при отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата от приложението, следва да бъдат класирани в Комбинираната номенклатура с кодовете по КН, посочени в колона 2 от същата таблица.
   Член 2
   При отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на дванадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 февруари 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 1352/2007 на Комисията (ОВ L 303, 21.11.2007 г., стр. 3).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класификация Код по КН
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикулът представлява две тънко подплатени порести пластмасови чашки, покрити и от двете страни с трикотажен плат. Към краищата на чашките са пришити трикотажни ластици за подчертаване на овалната им форма. Чашките са свързани помежду си с метална магнитна катарама.
                  Вътрешността на всяка чашка е покрита с лепило, защитено с пластмасово фолио. След сваляне на пластмасовото фолио, чашките се прикрепват към гърдите с помощта на лепилото при директния контакт с кожата.
                  Артикулът е предназначен да се носи на голо.
                  (сутиен)
                  (Вж. снимки № 643А и 643Б) (1)
                  
               
               
                  6212 10 90
               
               
                  Класирането се определя от общи правила 1 и 6 за тълкуване на Комбинираната номенклатура, забележка 2, буква a), точка 5 към глава 59 и забележка 2, буква a) към глава 61 и текстовете на кодове по КН 5903, 6212, 6212 10 и 6212 10 90.
                  Тъй като порестата пластмаса на чашките е комбинирана с трикотажен плат и от двете страни, за последния се смята, че притежава функция, надвишаваща тази да служи само за основа по смисъла на забележка 2, буква а), точка 5 към глава 59, като текстилът придава съществените характеристики на комбинирания материал на чашките и се разглежда като съставен материал на артикула (виж също и обяснителните бележки към ХС за глава 39, Общи, „Пластмаси, комбинирани с текстилни материали“, буква г) и последния параграф). Следователно артикулът представлява текстилен артикул от раздел ХI, а не пластмасов артикул на облекло от подпозиция 3926 20.
                  Артикулът притежава характеристиките на сутиен, т.е. овалните тънко подплатени порести пластмасови чашки, които са подсилени по ръбовете и са свързани заедно с магнитна метална катарама, задържат гърдите. Вместо класическите презрамки, преминаващи през гърба на тялото, този артикул се прилепва към кожата посредством лепилен слой от вътрешната страна на чашките. Дебелината на чашките от пореста пластмаса, прикрепени към долната част на гърдите, ги задържа и повдига. Освен това при слагането горната част на чашките се фиксира възможно най-високо към кожата над гърдите, за да ги повдигне и задържи. И така, този артикул е от вида „облекло, което се носи за поддържане на тялото“ по смисъла на обяснителните бележки по ХС към позиция 6212, първи параграф. Освен това, подобно на други сутиени, артикулът е предназначен да се носи на голо.
                  Артикулът е класиран като сутиен в позиция 6212, тъй като тази позиция включва сутиени от всички видове (виж също обяснителните бележки по ХС към позиция 6212, втори параграф, точка 1).
               
            
         
      
                  
                     
               
               
                  
                     
               
            
         (1)  Снимките са само за информация.